CELEX: 22013D0018
Language: hu
Date: 2013-02-01 00:00:00
Title: Az EGT Vegyes Bizottság 18/2013 határozata ( 2013. február 1. ) az Európai Gazdasági Térségről szóló megállapodás IX. mellékletének (Pénzügyi szolgáltatások) és a 101. cikk által előírt listát tartalmazó 37. jegyzőkönyvének módosításáról

30.5.2013   
            
            
               HU
            
            
               Az Európai Unió Hivatalos Lapja
            
            
               L 144/23
            
         AZ EGT VEGYES BIZOTTSÁG 18/2013 HATÁROZATA
   (2013. február 1.)
   az Európai Gazdasági Térségről szóló megállapodás IX. mellékletének (Pénzügyi szolgáltatások) és a 101. cikk által előírt listát tartalmazó 37. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. és 101. cikkére,
   mivel:
   
               (1)
            
            
               Az elektronikus számlázással (e-számlázással) foglalkozó többoldalú európai fórum létrehozásáról szóló, 2010. november 2-i 2010/C 326/07 bizottsági határozatot (1) bele kell foglalni az EGT-megállapodásba.
            
         
               (2)
            
            
               Az EGT-megállapodás megfelelő érvényesülése érdekében az EGT-megállapodás 37. jegyzőkönyvét ki kell bővíteni, hogy magában foglalja a 2010/C 326/07 bizottsági határozattal létrehozott, az elektronikus számlázással (e-számlázással) foglalkozó többoldalú európai fórumot, valamint módosítani kell az EGT-megállapodás XI. mellékletét a fórummal való társulásra vonatkozó vonatkozó eljárások meghatározása érdekében.
            
         
               (3)
            
            
               Az EGT-megállapodás IX. mellékletét és 37. jegyzőkönyvét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás IX. melléklete a 31ec. pont (2010/578/EU bizottsági határozat) után a következőkkel egészül ki:
   
               „31ed.
            
            
               
                  32010 D 1203(02): a Bizottság 2010. november 2-i 2010/C 326/07 határozata az elektronikus számlázással (e-számlázással) foglalkozó többoldalú európai fórum létrehozásáról (HL C 326., 2010.12.3., 13. o.).
               Az EFTA-államok társulására vonatkozóan a megállapodás 101. cikkével összhangban megállapított szabályok:
               Minden EFTA-állam egy személyt jelölhet megfigyelőként az elektronikus számlázással (e-számlázással) foglalkozó többoldalú európai fórum ülésein való részvételre.”
            
         2. cikk
   Az EGT-megállapodás 37. jegyzőkönyve (amely a 101. cikkben előírt listát tartalmazza) a következő ponttal egészül ki:
   
               „38.
            
            
               Az elektronikus számlázással (e-számlázással) foglalkozó többoldalú európai fórum (2010/C 326/07 bizottsági határozat).”
            
         3. cikk
   A 2010/C 326/07 bizottsági határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   4. cikk
   Ez a határozat az azt követő napon lép hatályba, hogy az EGT-megállapodás 103. cikkének (1) bekezdésében előírt összes bejelentést megtették (2).
   5. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. február 1-jén.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL C 326., 2010.12.3., 13. o.
   
      (2)  Alkotmányos követelmények fennállását nem jelezték.